als_Latn dik_Latn sag_Latn
Padova – Kjo është historia e degradimit të një familjeje shqiptare në Itali në 6 tetor 2015. Ata që kanë qënë ën gjykatë ato ditë kanë parë një situatë shokuese: një burrë 42-vjeçar i akuzuar për rrahjen dhe keqtrajtimin e përsëritur të fëmijëve dhe të gruas së tij në prag të vdekjes. Prokurori Roberto Piccione tregoi se çfarë ndodhi pasditen e 6 tetorit 2015.
“Ishte prekëse të shikoje një vajzë që vraponte duke qarë dhe zbathur nëpër rrugë drejt varrezës. Vajza qëndroi tek një varr. Qante dhe dukej se donte të shprehej. Një dëshmitar dëshiroi ta ndihmojë dhe telefonoi policinë, pa lëvizur nga hyrja e varrezës. Menjëherë aty tek porta ndaloi një makinë, zbriti një burrë, me siguri i ati dhe kërcënoi atë që të hipte në makinë me forcë. Në makinë ishte edhe nja djalë që i vogël që qante. Në atë moment, në varrezën e Teolo-s mbërriti policia. Dy fëmijët janë zbritur nga makina dhe janë marrë nga policia. Ata nuk donin të shkonin në shtëpi.”
“Unë shkova për të qarë në varrin e mamit tim, sepse babi gjithmonë na rreh,” u tha 14-vjeçari, policëve.
Prokurori kërkoi burgimin me 4 vjet për 42-vjeçarin shqiptar, që ishte arrestuar. Prokurori e akuzoi shqiptarin që kishte shumë vite në Itali se e kishte rrahur gruan e tij, e cila vdiq nga kanceri, edhe pse ishte me kimioterapi. Fëmijët treguan se “mami ishte e sëmurë dhe nuk qëndronte dot në këmbë…por ai theu një shkop mbi kurrizin e saj dhe e rrahu. Godiste mbi shpinën e gruas së tij që mbulonte fëmijët e saj”, një djalë 15 vjeç dhe vajzën e saj 14 vjeçe dhe mbi fëmijët, që donin të mbulonin me trupat e tyre, të ëmën.
Në mesin e dëshmitarëve që u thirrën nga prokurori Roberto Piccione, u dëgjua njeriu që shpëtoi së pari vajzën, një adoleshente 14 vjeçe që e dëshpëruar, pasditen e 6 tetorit 2015, ishte duke vrapuar për tek varri i nënës së saj për t’i shpëtuar rrahjeve nga babai.
Dëshmitari tha: “Isha duke u kthyer në shtëpi nga puna kur para meje pashë një vajzë të veshur vetëm me çorape, një vajzë të vogël. Ajo ishte duke qarë dhe vraponte duke para mbrapa nëse po e ndiqte njeringa pas…”
Pasditen e 6 tetorit 2015, mori fund kalvari i vuajtjeve për dy fëmijë. Nëna e tyre kishte vdekur në korrik.
als_Latn als_Latn als_Latn als_Latn als_Latn als_Latn als_Latn